text: ভারতেশ্বরী হোমস টাঙ্গাইল জেলার মির্জাপুরে অবস্থিত বাংলাদেশের নামকরা একটি নারী শিক্ষাপ্রতিষ্ঠান। নারীর ভাগ্যোন্নয়নের লক্ষে প্রতিষ্ঠানটি ১৯৪০ সালে প্রতিষ্ঠা করেন টাঙ্গাইলের জমিদার দানবীর হিসেবে খ্যাত রণদা প্রসাদ সাহা। তিনি প্রতিষ্ঠানের নামকরণ করেন তার পিতামহী ভারতেশ্বরী দেবীর নামানুসারে। শৃঙ্খলা ও নিয়মানুবর্তিতার জন্য ভারতেশ্বরী হোমসের নাম দেশজুড়ে সুবিদিত। এ প্রতিষ্ঠানে রয়েছে ছাত্রীদের জন্য আবাসিক ব্যবস্থা। এতে ছাত্রীদের উচ্চমাধ্যমিক শ্রেণী পর্যন্ত পড়াশোনার ব্যবস্থা আছে। প্রতিদিন ছাত্রীরা রুটিন করে ভোর ৫টায় ঘুম থেকে উঠে দৈনিক কুচকাওয়াজের মাধ্যমে দিনের কার্যক্রম শুরু করে আর ঘুমাতে যায় রাত ১০টায়। হোমসের প্রায় সব কাজই ছাত্রীরা নিজেরাই করে। প্রতিটি কাজের জন্য প্রতিটি শ্রেণী থেকে ৩০ জনের একটি দল তৈরি করা হয়। বর্তমানে প্রতিষ্ঠানে ছাত্রীর সংখ্যা প্রায় এক হাজার ছাত্রী। এদের জন্য ৮ জন পুরুষসহ ৬৮ জন শিক্ষক।
  
  পুরস্কার
   শিক্ষাক্ষেত্রে অবদানের জন্য ২০২০ সালে স্বাধীনতা পুরস্কার লাভ করে।
  
  তথ্যসূত্র
  
  বহিঃসংযোগ 
   ভারতেশ্বরী হোমসের উপর ইংরেজি নিবন্ধ, বাংলাপিডিয়া, অনলাইন সংস্করণ।
  
  বিষয়শ্রেণী:টাঙ্গাইল জেলার বিদ্যালয়
  বিষয়শ্রেণী:টাঙ্গাইল জেলার কলেজ
  বিষয়শ্রেণী:১৯৪০-এ প্রতিষ্ঠিত
  বিষয়শ্রেণী:১৯৪০-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:শিক্ষায় স্বাধীনতা পুরস্কার বিজয়ী
title: ভারতেশ্বরী হোমস